OBRAZLOŽENJE UZ II. IZMJENE I DOPUNE PRORAČUNA GRADA POŽEGE

ZA 2021. GODINU

I. UVOD

Proračun Grada Požege za 2021. godinu usvojilo je Gradsko vijeće Grada Požege na 25. sjednici dana, 8. prosinca 2020. godine (Službene novine Grada Požege, broj: 13/20**.)** u iznosu 169.790.800,00 kn. Izmjenama i dopunama Proračuna Grada Požege, koje je usvojilo Gradsko vijeće Grada Požege na 5. sjednici dana, 21. listopada 2021. godine (Službene novine Grada Požege broj: 19/21.) planiran je u visinu 169.012.410,00 kn..

Zakonska osnova za donošenje Izmjena i dopuna Proračuna Grada Požege za 2021. godinu je u odredbama Zakona o proračunu (Narodne novine, broj: 87/08, 136/12 i 15/15), te Statuta Grada Požege (Službene novine Grada Požege, broj: 2/21.)

II. OBRAZLOŽENJE IZMJENA PRIHODA I PRIMITAKA, RASHODA I IZDATAKA

Ove Izmjene i dopune Proračuna Grada Požege za 2021. godinu donose se radi uravnoteženja prihoda i rashoda sa njihovim ostvarenjem i projiciranim ostvarenjem do kraja godine.

Prihodi i primici, rashodi i izdaci smanjuju se za 11.826.728,00 kn, odnosno za 7,0 % i sa planiranim prenesenim rezultatom od 8.059.658,00 kn iznose 157.185.682,00 kn.

Uz ove II. Izmjene i dopune Proračuna za 2021. godine priložene su II. Izmjene i dopune Plana razvojnih programa za 2021. godinu.

Plan i promjena prihoda poslovanja

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 6 | Prihodi poslovanja | 159.549.752,00 | -11.826.728,00 | -7,41% | 147.723.024,00 |
| 61 | Prihodi od poreza | 43.311.500,00 | 0,00 | 0,00% | 43.311.500,00 |
| 63 | Pomoći iz inozemstva i od subjekata unutar općeg proračuna | 94.887.995,00 | -11.952.153,00 | -12,60% | 82.935.842,00 |
| 64 | Prihodi od imovine | 2.546.730,00 | 35.000,00 | 1,37% | 2.581.730,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 16.394.540,00 | 52.895,00 | 0,32% | 16.447.435,00 |
| 66 | Prihodi od prodaje proizvoda i robe te pruženih usluga i prihodi od donacija | 2.047.762,00 | 31.530,00 | 1,54% | 2.079.292,00 |
| 68 | Kazne, upravne mjere i ostali prihodi | 361.225,00 | 6.000,00 | 1,66% | 367.225,00 |

Prihodi poslovanja manji su za 7,41%, odnosno za 11.826.728,00 kn, u odnosu na planirane te sada iznose 147.723.024,00 kn. Smanjenje prihoda poslovanja odnosi se na:

* smanjenje pomoći iz inozemstva i od subjekata unutar općeg proračuna za 11.952.153,00 kn, odnosno za 12,55 % kroz slijedeće:

-povećanje pomoći od međunarodnih organizacija te institucija i tijela EU za 79.050,00 kn i sada iznosi 218.816,00 kn, a odnosi se na povećanje pomoći kod proračunskog korisnika OŠ Dobriša Cesarića u iznosu 114.500,00 kn i smanjenje pomoći kod proračunskog korisnika LORA

-smanjenje pomoći proračunu iz drugih proračuna za 1.087.266,00 kn i sada iznose 31.403.531,00 kn. Ove pomoći se odnose na pomoć iz fiskalnog izravnanja koje nam dodjeljuje Država u planiranom iznosu 16.487.500,00 kn i 14.915.301,00 kn za različite tekuće i kapitalne projekte. Ovim rebalansom mijenjaju se slijedeći značajniji prihodi: Elementarna nepogoda – poplava i tuča -1.102.986,00 kn, Petica za dvoje IV. faza -70.855,00 kn, uz povećanje prihoda za Petica za dvoje V. faza 85.845,00 kn.

-smanjenje pomoći od izvanproračunskih korisnika za 92.000,00 kn i sada iznose 3.055.290,00 kn. Smanjenje se odnosi na smanjenje sredstava za nabavu spremnika za prikupljanje otpada.

-povećanje pomoći proračunskim korisnicima koji im nije nadležan za 21.000,00 kn i sada iznose 30.080.113,00 kn. Povećanje se odnosi na više planirana sredstva kod sve tri osnovne škole Grada Požege za sredstva od nadležnog ministarstva u ukupnom iznosu 21.000,00 kn,

-smanjenje pomoći temeljem prijenosa EU sredstava za 10.533.737,00 kn i sada iznose 11.057.441,00 kn. Odnose se na niz projekata koje provodi Grad i proračunski korisnici, te se pomoći smanjuju za 10.565.737,00 kn kod Grada, a povećavaju za 32.000,00 kn kod proračunskih korisnika. Značajnije smanjenje pomoći je za projekte: Požeške bolte za 8.433.547,00 kn, PUK 50 za 338.500,00 kn, Petica za dvoje – IV. Faza za 400.845,00 kn, Požeški limači – II. faza za 362.100,00 kn, Naša školska užina - III. faza za 513.000,00 kn i drugi.

-prijenosi između proračunskih korisnika istog proračuna smanjuju se za 339.200,00 kn i sada iznose 606.553,00 kn, a odnose se na prijenos sredstava istog proračuna. Navedeno koriste proračunski korisnici i Grad za projekte i međusobne prijenose u partnerskom provođenju projekata ( Požeške bolte, Požeški limači, Naša školska užina i dr.).

* povećanje prihoda od imovine za 35.000,00 kn, odnosno za 1,37%, temeljem procjene ostvarenja prihoda do kraja godine od iznajmljivanja imovine, stanova i poslovnih prostora, od koncesija i dr.
* povećanje prihoda od upravnih i administrativnih pristojbi, pristojbi po posebnim propisima i naknada za 52.895,00 kn, odnosno za 0,32 %, kroz povećanje planiranih upravnih i administrativnih pristojbi i prihoda po posebnim propisima,
* povećanje prihoda od prodaje proizvoda i robe te pruženih usluga i prihodi od donacija za 31.530,00 kn, odnosno za 1,54 %, odnosi se na planirane donacije i prihode od pruženih usluga kod proračunskih korisnika Grada Požege za programe
* povećanje prihoda od kazni, upravnih mjera i ostalih prihoda za 6.000,00 kn, odnosno za 1,66%, temeljem procjene ostvarenja ostalih prihoda do kraja godine.

Plan i promjena prihoda od prodaje nefinancijske imovine

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 7 | Prihodi od prodaje nefinancijske imovine | 1.383.000,00 | 0,00 | 0,0% | 1.383.000,00 |
| 71 | Prihodi od prodaje neproizvedene dugotrajne imovine | 1.013.000,00 | 0,00 | 0,0% | 1.013.000,00 |
| 72 | Prihodi od prodaje proizvedene dugotrajne imovine | 370.000,00 | 0,00 | 0,0% | 370.000,00 |

Prihodi od prodaje nefinancijske imovine ostaju nepromijenjeni te iznose 1.383.000,00 kn.

Plan i promjena rashoda poslovanja

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 3 | Rashodi poslovanja | 136.961.392,00 | -3.119.058,00 | -2,28% | 133.842.334,00 |
| 31 | Rashodi za zaposlene | 59.625.265,00 | -873.467,00 | 1,46% | 58.751.798,00 |
| 32 | Materijalni rashodi | 37.206.069,00 | 537.352,00 | 1,44% | 37.743.421,00 |
| 34 | Financijski rashodi | 1.201.250,00 | -86.490,00 | -7,20% | 1.114.760,00 |
| 35 | Subvencije | 4.044.000,00 | -50.000,00 | -1,24% | 3.994.000,00 |
| 36 | Pomoći dane u inozemstvo i unutar općeg proračuna | 2.647.900,00 | -1.461.347,00 | -55,19% | 1.186.553,00 |
| 37 | Naknade građanima i kućanstvima na temelju osiguranja i druge naknade | 3.832.500,00 | 12.090,00 | 0,32% | 3.844.590,00 |
| 38 | Ostali rashodi | 28.404.408,00 | -1.197.196,00 | -4,21% | 27.207.212,00 |

Rashodi poslovanja smanjeni su za 3.119.058,00 kn ili za 2,28 % u odnosu na planirane te sada iznose 133.842.334,00 kn. Smanjenje rashoda poslovanja odnosi se na:

* smanjenje rashoda za zaposlene za 873.467,00 kn ili za 1,46 %. Smanjenje na pozicijama bruto plaća, doprinosa na plaće i naknade zaposlenima odnosi se na značajnije smanjenje kod projekata EU koje provodi Grad i proračunski korisnici (Petica za dvoje, Požeški limači),
* povećanje materijalnih rashoda za 537.352,00 kn, odnosno za 1,44% u odnosu na planirane, (odnosi se na smanjenje naknade troškova zaposlenima za 91.296,00 kn, povećanje rashoda za materijal i energiju za 320.120,00 kn, povećanje rashoda za usluge za 508.516,00 kn, smanjenje naknade osobama izvan radnog odnosa za 1.500,00 kn te smanjenje ostalih nespomenutih rashoda poslovanja za 198.488,00 kn). Na značajnije povećanje rashoda za materijal i energiju, te usluge utjecalo je saniranje šteta nakon dvije elementarne nepogode u Gradu Požegi i prigradskim naseljima, te su povećani rashodi planirani kroz projekte Održavanje i potrošnja javne rasvjete, Održavanje poslovnih, stambenih prostora, Saniranje elementarne nepogode, i drugo.
* smanjenje financijskih rashoda za 86.490,00 kn, odnosno za 7,20% koje se odnosi na smanjenje rashoda za kamate i dr. financijske rashode, prema procjeni tih rashoda do kraja godine
* smanjenje subvencija za 50.000,00 kn, odnosno za 1,24%, koje se odnosi na smanjenje subvencije trgovačkim društvima i obrtnicima i povećanje subvencije poljoprivrednicima.
* smanjenje pomoći danih u inozemstvo i unutar općeg proračuna za 1.461.347,00 kn, odnosno za 55,19% (odnosi se na smanjenje pomoći inozemnim vladama za 37.000,00 kn radi projekta Ulaganja u partnerska područja Požega-Kreševo i pomoći unutar općeg proračuna za 232.000,00 kn radi projekta Nabava spremnika za odvojeno prikupljanje otpada kod dječjih vrtića, smanjenje pomoći proračunskim korisnicima drugih proračuna za 506.000,00 kn za projekt Požeške bolte, smanjenje prijenosa između proračunskih korisnika istog proračuna za 686.347,00 kn zbog projekta Požeški limači, Naša školska užina II i Požeške bolte.),
* povećanje naknade građanima i kućanstvima iz proračuna za 12.090,00 kn, odnosno za 0,32%, radi procjene potrebnih rashoda za isplate kroz socijalni program, program subvencioniranja uklanjanja azbesta i druge programe kroz koje se dodjeljuju naknade građanima,
* smanjenje ostalih rashoda za 1.197.196,00 kn, odnosno za 4,21 % i to: smanjenje tekućih donacija za 107.700,00 kn, povećanje kapitalnih donacija za 12.600,00 kn, smanjenje rashoda za naknade štete uslijed elementarne nepogode za 1.102.096,00 kn.

Plan i promjena rashoda za nabavu nefinancijske imovine

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 4 | Rashodi za nabavu nefinancijske imovine | 28.926.018,00 | -8.707.670,00 | -30,10% | 20.218.348,00 |
| 41 | Rashodi za nabavu neproizvedene dugotrajne imovine | 302.000,00 | 300.000,00 | -99,34% | 2.000,00 |
| 42 | Rashodi za nabavu proizvedene dugotrajne imovine | 11.462.357,00 | - 3.443.570,00 | -30,04% | 8.018.787,00 |
| 45 | Rashodi za dodatna ulaganja na nefinancijskoj imovini | 17.161.661,00 | - 4.964.100,00 | -28.93% | 12.197.561,00 |

Rashodi za nabavu nefinancijske imovine manji su za 8.707.670,00 kn ili za 30,10 % u odnosu na planirane i sada iznose 20.218.348,00 kn. Promjene se odnose na slijedeće:

-smanjenje rashoda za nabavu neproizvedene dugotrajne imovine za 300.000,00 kn za projekt Otkup zemljišta za izgradnju dvorane uz OŠ Antuna Kanižlića,

-smanjenje rashoda za nabavu proizvedene dugotrajne imovine za 3.443.570,00 kn. Smanjenje ovih rashoda odnosi se najvećim dijelom na projekt Požeške bolte koji su planirani iz pomoći uz sufinanciranje vlastitih izvora Grada za nabavu opreme ili za izgradnju objekata.

-smanjenje rashoda za dodatna ulaganja na nefinancijskoj imovini za 4.964.100,00 kn. Smanjenje ovih rashoda odnosi se najvećim dijelom na projekt Požeške bolte koji je planiran iz pomoći i uz sufinanciranje Grada za dodatna ulaganja na objektima.

Plan i promjena primitaka i izdataka

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 8 | Primici od financijske imovine i zaduživanja | 20.000,00 | 0,00 | 0,0% | 20.000,00 |
| 81 | Primljeni povrati glavnica danih zajmova i depozita | 20.000,00 | 0,00 | 0,0% | 20.000,00 |
| 84 | Primici od zaduživanja | 0,00 | 0,00 | 0,0% | 0,00 |
| 842 | Primljeni krediti i zajmovi od kreditnih i ostalih financijskih institucija u javnom sektoru | 0,00 | 0,00 | 0,0% | 0,00 |
| 5 | Izdaci za financijsku imovinu i otplate zajmova | 3.125.000,00 | 0,00 | 0,0% | 3.125.000,00 |
| 54 | Izdaci za otplatu glavnice primljenih kredita i zajmova | 3.125.000,00 | 0,00 | 0,0% | 3.125.000,00 |
| 544 | Otplata glavnice primljenih kredita i zajmova od kreditnih i ostalih financijskih institucija izvan | 3.125.000,00 | 0,00 | 0,0% | 3.125.000,00 |

III. OBRAZLOŽENJE IZMJENA PLANA RASHODA PO RAZDJELIMA I PROGRAMIMA

U nastavku se daje obrazloženje izmjena plana rashoda i izdataka po razdjelima - upravnim odjelima, dosadašnjim i novoustrojenim i programima koji se provode kroz te upravne odjele.

Pregled planiranih rashoda i izdataka po upravnim odjelima i proračunskim korisnicima

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
|  | SVEUKUPNO RASHODI / IZDACI | 169.012.410,00 | -11.826.728,00 | -7,00 | 157.185.682,00 |
| **Razdjel 001** | **UPRAVNI ODJEL ZA FINANCIJE** | **11.259.665,00** | **-59.700,00** | **-0,53** | **11.199.965,00** |
| Glava 00101 | UPRAVNI ODJEL ZA FINANCIJE | 11.259.665,00 | -59.700,00 | -0,53 | 11.199.965,00 |
| **Razdjel 002** | **UPRAVNI ODJEL ZA SAMOUPRAVU** | **45.003.966,00** | **2.116.589,00** | **4,70** | **47.120.555,00** |
| Glava 00201 | UPRAVNI ODJEL ZA SAMOUPRAVU | 10.403.125,00 | 0,00 | 0,00 | 10.403.125,00 |
| Glava 00202 | JAVNE USTANOVE U KULTURI | 5.461.689,00 | -15.581,00 | -0,29 | 5.446.108,00 |
| Proračunski korisnik 32699 | GRADSKI MUZEJ POŽEGA | 1.312.315,00 | -17.579,00 | -1,34 | 1.294.736,00 |
| Proračunski korisnik 32703 | GRADSKA KNJIŽNICA I ČITAONICA POŽEGA | 2.759.349,00 | -2,00 | 0,00 | 2.759.347,00 |
| Proračunski korisnik 32711 | GRADSKO KAZALIŠTE POŽEGA | 1.390.025,00 | 2.000,00 | 0,14 | 1.392.025,00 |
| Glava 00203 | JAVNE USTANOVE PREDŠKOLSKOG ODGOJA | 5.807.950,00 | 599.660,00 | 10,32 | 6.407.610,00 |
| Proračunski korisnik 32738 | DJEČJI VRTIĆI POŽEGA | 5.807.950,00 | 599.660,00 | 10,32 | 6.407.610,00 |
| Glava 00204 | JAVNE USTANOVE ODGOJA I OBRAZOVANJA - OSNOVNE ŠKOLE | 20.844.132,00 | 1.532.510,00 | 7,35 | 22.376.642,00 |
| Glava  00204 | JU ODGOJA I OBRAZOVANJA - OSNOVNE ŠKOLE (KATOLIČKA OŠ, PRIJEVOZ UČENIKA, ULAGANJE U GRAĐEVINSKE OBJEKTE) | 853.614,00 | 35.901,00 | 4,21 | 889.515,00 |
| Proračunski korisnik 9755 | OŠ "DOBRIŠE CESARIĆA" | 7.621.520,00 | 0,00 | 0,00 | 7.621.520,00 |
| Proračunski korisnik 9763 | OŠ "JULIJA KEMPFA" | 7.064.041,00 | 45.685,00 | 0,65 | 7.109.726,00 |
| Proračunski korisnik 9771 | OŠ "ANTUNA KANIŽLIĆA" | 5.304.957,00 | 1.450.924,00 | 27,35 | 6.755.881,00 |
| Glava 00205 | VIJEĆA MANJINA | 40.930,00 | 0,00 | 0,00 | 40.930,00 |
| Proračunski korisnik 46786 | GRADSKO VIJEĆE SRPSKE NACIONALNE MANJINE POŽEGA | 40.930,00 | 0,00 | 0,00 | 40.930,00 |
| Glava 00206 | JAVNA USTANOVA U ŠPORTU | 2.446.140,00 | 0,00 | 0,00 | 2.446.140,00 |
| Proračunski korisnik 48347 | JU ZA UPRAVLJANJE SPORTSKIM OBJEKTIMA U VLASNIŠTVU GRADA POŽEGE-SPORTSKI OBJEKTI POŽEGA | 2.446.140,00 | 0,00 | 0,00 | 2.446.140,00 |
| **Razdjel 003** | **UPRAVNI ODJEL ZA KOMUNALNE DJELATNOSTI I GOSPODARENJE** | **78.369.139,00** | **-11.503.943,00** | **-14,68** | **66.865.196,00** |
| Glava 00301 | UPRAVNI ODJEL ZA KOMUNALNE DJELATNOSTI I GOSPODARENJE | 72.044.507,00 | -11.259.268,00 | -15,63 | 60.785.239,00 |
| Glava 00302 | VATROGASTVO | 4.742.382,00 | 20.930,00 | 0,44 | 4.763.312,00 |
| Proračunski korisnik 32720 | JAVNA VATROGASNA POSTROJBA POŽEGA | 4.742.382,00 | 20.930,00 | 0,44 | 4.763.312,00 |
| Glava 00303 | JAVNA USTANOVA - LOKALNA RAZVOJNA AGENCIJA | 1.582.250,00 | -265.605,00 | -16,79 | 1.316.645,00 |
| Proračunski korisnik 50725 | LOKALNA RAZVOJNA AGENCIJA POŽEGA | 1.582.250,00 | -265.605,00 | -16,79 | 1.316.645,00 |
| **Razdjel 004** | **UPRAVNI ODJEL ZA DRUŠTVENE DJELATNOSTI** | **30.192.330,00** | **-2.187.374,00** | **-7,24** | **28.004.956,00** |
| Glava 00401 | UPRAVNI ODJEL ZA DRUŠTVENE DJELATNOSTI | 4.231.320,00 | -65.010,00 | -1,54 | 4.166.310,00 |
| Glava 00402 | JAVNE USTANOVE U KULTURI | 3.580.770,00 | 19.111,00 | 0,53 | 3.599.881,00 |
| Proračunski korisnik 32699 | GRADSKI MUZEJ POŽEGA | 1.087.150,00 | 17.579,00 | 1,62 | 1.104.729,00 |
| Proračunski korisnik 32703 | GRADSKA KNJIŽNICA POŽEGA | 1.683.705,00 | 3.532,00 | 0,21 | 1.687.237,00 |
| Proračunski korisnik 32711 | GRADSKO KAZALIŠTE POŽEGA | 809.915,00 | -2.000,00 | -0,25 | 807.915,00 |
| Glava 00403 | JAVNE USTANOVE PREDŠKOLSKOG ODGOJA | 3.212.284,00 | -854.860,00 | -26,61 | 2.357.424,00 |
| Proračunski korisnik 32738 | DJEČJI VRTIĆ POŽEGA | 3.212.284,00 | -854.860,00 | -26,61 | 2.357.424,00 |
| Glava 00404 | JAVNE USTANOVE ODGOJA I OBRAZOVANJA - OSNOVNE ŠKOLE | 17.384.026,00 | -1.286.615,00 | -7,40 | 16.097.411,00 |
| Glava 00404 | JU ODGOJA I OBRAZOVANJA - OSNOVNE ŠKOLE (KATOLIČKA OŠ, PRIJEVOZ UČENIKA, ULAGANJE U GRAĐEVINSKE OBJEKTE) | 892.386,00 | 170.901,00 | -19,15 | 721.485,00 |
| Proračunski korisnik 9755 | OŠ "DOBRIŠE CESARIĆA" | 3.675.976,00 | 156.500,00 | 4,26 | 3.832.476,00 |
| Proračunski korisnik 9763 | OŠ "JULIJA KEMPFA" | 6.060.997,00 | 80.710,00 | 1,33 | 6.141.707,00 |
| Proračunski korisnik 9771 | OŠ "ANTUNA KANIŽLIĆA" | 6.754.667,00 | -1.352.924,00 | -20,03 | 5.401.743,00 |
| Glava 00405 | VIJEĆA MANJINA | 44.070,00 | 0,00 | 0,00 | 44.070,00 |
| Proračunski korisnik 46786 | GRADSKO VIJEĆE SRPSKE NACIONALNE MANJINE POŽEGA | 44.070,00 | 0,00 | 0,00 | 44.070,00 |
| Glava 00406 | JAVNA USTANOVA U SPORTU | 1.739.860,00 | 0,00 | 0,00 | 1.739.860,00 |
| Proračunski korisnik 48347 | JAVNA USTANOVA ZA UPRAVLJANJE SPORTSKIM OBJEKTIMA U VLASNIŠTVU GRADA POŽEGE-SPORTSKI OBJEKTI POŽEGA | 1.739.860,00 | 0,00 | 0,00 | 1.739.860,00 |
| **Razdjel 005** | **UPRAVNI ODJEL ZA IMOVINSKO - PRAVNE POSLOVE** | **380.500,00** | **-252.000,00** | **-66,23** | **128.500,00** |
| Glava 00501 | UPRAVNI ODJEL ZA IMOVINSKO - PRAVNE POSLOVE | 380.500,00 | -252.000,00 | -66,23 | 128.500,00 |
| **Razdjel 006** | **UPRAVNI ODJEL ZA FINANCIJE I PRORAČUN** | **3.806.810,00** | **59.700,00** | **1,57** | **3.866.510,00** |
| Glava 00601 | UPRAVNI ODJEL ZA FINANCIJE I PRORAČUN | 3.806.810,00 | 59.700,00 | 1,57 | 3.866.510,00 |

U Upravnom odjelu za financije – razdjel 001 rashodi se smanjuju za 59.700,00 kn ili za 0,53 % i sada iznose 11.199.965,00 kn, odnosno smanjuju se do procijenjenog iznosa izvršenja po pojedinom programu, aktivnosti i projektu i prenijeti na novi Upravni odjel za financije i proračun.

U Upravnom odjelu za samoupravu - razdjel 002 rashodi se povećavaju za 2.116.589,00 kn ili za 4,70% i sada iznose 47.120.555,00 kn, radi usklađenja kod proračunskih korisnika raspodjele troškova između Upravnog odjela za samoupravu i Upravnog odjela za društvene djelatnosti. Upravni odjel za samoupravu preuzima dio rashoda od Upravnog odjela za financije koji se odnose na materijalne troškove za rad svih upravnih tijela, Gradonačelnika i Gradskog vijeća, koji nisu realizirani do sada, zadržava rashode za aktivnosti i projekte iz samoupravnog djelokruga, a rashodi za javne potrebe u kulturi, odgoju i obrazovanju, sportu, socijalnoj skrbi, turizmu i ostalih udruga i društava smanjuju se do procijenjenog iznosa izvršenja po pojedinim programima, aktivnostima i projektima i proračunskim korisnicima iz nadležnosti upravnog odjela i izvršavaju nadalje kroz Upravni odjel za društvene djelatnosti - razdjel 004.

U Upravnom odjelu za društvene djelatnosti - razdjel 004 planirani su rashodi u visini 28.004.956,00 kn za realizaciju programa javnih potreba u kulturi, predškolskom odgoju i školstvu, sportu, socijalnoj skrbi, turizmu i ostalih udruga i društava, u koje su uključeni programi proračunskih korisnika kojima je Grad Požega osnivač.

U nastavku se daje pregled ukupnih promjena kod programa javnih potreba.

Rashodi programa javnih potreba u kulturi za 2021. godinu smanjuju se za 61.470,00 kn ili za 0,65% i sada iznose 10.144.189,00 kn. Najznačajnije promjene su slijedeće:

-rashodi programa Udruge u kulturi i ostala kulturna događanja smanjuju se za 65.000,00 kn i sada iznose 998.200,00 kn, radi smanjenja rashoda za aktivnost Donacije udrugama u kulturi i Ostala kulturna događanja

-rashodi proračunskog korisnika Gradska knjižnica i čitaonica povećavaju se za 3.530,00 kn i sada iznose 4.446.584,00 kn. Povećanje se odnosi na materijalne rashode za laboratorijske usluge.

Rashodi programa javnih potreba u predškolskom odgoju i školstvu smanjuju se za 44.505,00 kn ili za 0,09 % i sada iznose 50.391.887,00 kn. Najznačajnije promjene su slijedeće:

-rashodi programa Donacije dječjim vrtićima se smanjuju za 35.200,00 kn i sada iznose 1.801.800,00 kn,

-rashodi proračunskog korisnika Dječji vrtić Požega smanjeni su za 255.200,00 kn i sada iznose 8.765.034,00 kn. Smanjenje se odnosi na projekt Požeški limači.

-rashodi proračunskih korisnika osnovnih škola Grada Požege povećani su za 245.895,00 kn i sada iznose 38.474.053,00 kn. Povećanje se u značajnijem iznosu odnosi na povećanje materijalnih rashoda, smanjenje troškova prijevoza učenika.

Rashodi javnih potreba u sportu povećavaju se za 87.500,00 kn ili za 1,09 % te iznose 8.110.500,00 kn. Promjene se odnose na sljedeće:

-rashodi programa Sportske aktivnosti povećavaju se za 86.000,00 kn kroz aktivnost Donacije za redovnu djelatnost u športu i Donacije za rad športskih udruga,

-rashodi programa Sportske priredbe i manifestacije povećavaju se za 1.500,00 kn.

Rashodi javnih potreba u socijalnoj skrbi se smanjuju za 1.910,00 kn ili za 0,05% i sada iznose 3.822.690,00 kn. Promjene se odnose na slijedeće:

-smanjenje kod aktivnosti Režijski troškovi za 180.000,00 kn a odnosi se na pravo na pomoć za podmirenje troškova najamnine, električne energije, komunalnih usluga,

-smanjenje kod aktivnosti Obitelj i djeca za 29.910,00 kn,

-povećanje kod aktivnosti Pomoć starijim osobama za 208.000,00 kn promjena se odnosi na povećanje zbog isplate božićnice umirovljenicima i Nitko ne smije biti sam druženje osoba starijih od 70 godina bez bračnog druga povodom Božićnih blagdana.

Rashodi javnih potreba u turizmu, ostalih udruga i društva i proračunskog korisnika Vijeća srpske nacionalne manjine u 2021. godini ovim rebalansom smanjuju se za 50.400,00 kn ili za 3,90 % i sada iznose 1.244.600,00 kn. Promjena se odnosi na slijedeće:

-povećanje rashoda programa Turističke zajednice za 5.000,00 kn kroz aktivnost Donacije za priredbe i manifestacije,

-smanjenje rashoda programa Političke stranke, udruge građana i ostalo za 55.400,00 kn kroz aktivnost Donacije udrugama građana,

Rashodi Upravnog odjela za komunalne djelatnosti i gospodarenje - razdjel 003 smanjeni su za 11.503.943,00 kn, odnosno za 14,68% i sada iznose 66.865.196,00 kn. Kroz ovaj upravni odjel planirani su programi, projekti i aktivnosti koji proizlaze iz djelokruga ovog upravnog odjela: programi osnovne aktivnosti upravnih tijela, održavanja, ulaganja, gospodarstva, financiranja DVD-a i Vatrogasne zajednice, Civilne zaštite i proračunskih korisnika: Javne vatrogasne postrojbe i Lokalne razvojne agencije Požega.

Rashodi programa Održavanje komunalne infrastrukture povećani su za 1.665.465,00 kn ili za 15,40% i sada iznose 12.480.464,00 kn. Kroz navedeno povećanje povećane su slijedeće aktivnosti:

-Održavanje prometnica i mostova za 1.265.465,00 kn,

-Održavanje i potrošnja javne rasvjete za 360.000,00 kn, značajnije povećanje rashoda za potrošnju električne energije, zbog nepredvidivosti ukupne potrošnje.

Rashodi programa Održavanje poslovnih, stambenih prostora, opreme i drugo povećavaju se za 20.000,00 kn ili za 3,85% i sada iznose 540.000,00 kn. Povećanje je radi održavanja poslovnih prostora i stanova u vlasništvu Grada, osobito nakon elementarnih nepogoda.

Rashodi programa Održavanje spomeničkih vrijednosti povećavaju se za 20.000,00 kn, odnosno za 18,18% i sada iznosi 130.000,00 kn.

Rashodi programa Kapitalna ulaganja u komunalnu infrastrukturu povećavaju se za 150.000,00 kn ili za 1,75% i sada iznose 8.741.374,00 kn, a odnosi se na sljedeći projekt:

-Izgradnja i dodatna ulaganja u prometnice i mostove - povećanje za 150.000,00 kn i sada iznose 4.679.283,00 kn, sukladno programu gradnje.

Rashodi programa Kapitalna ulaganja u poslovne, stambene prostore, opremu i drugo povećavaju se za 155.000,00 kn ili za 5,78% i sada iznose 2.835.678,00 kn, a odnose se na projekt Ulaganje u objekt Gradske uprave - povećanje za 155.000,00 kn radi planiranja radova na uređenju poslovnog prostora Gradske uprave-pisarnice.

Rashodi programa Ulaganje u prostorno-plansku dokumentaciju iznose 541.053,00 kn uz preraspodjelu unutar programa:

-Geodetsko - katastarske usluge - povećanje za 20.000,00 kn

-Izrada strategije izgradnje sustava oborinske odvodnje na području Grada Požege - smanjenje za 20.000,00 kn, jer će isti raditi Tekija.

Rashodi programa Otkup zemljišta i objekata smanjuju se za 300.000,00 kn iz razloga što se neće realizirati u ovoj godini, a odnosilo se na otkup zemljišta od časnih sestara za izgradnju dvorane uz OŠ Antuna Kanižlića.

Rashodi programa Poticaji u poljoprivredi povećavaju se za 10.000,00 kn ili za 6,67 % i sada iznose 160.000,00 kn, a odnosi se na povećanje sredstava za poticaje u poljoprivredi.

Rashodi programa Elementarna nepogoda planirani su u iznosu smanjeni su za 1.102.986 kn ili za 7,32 % i iznose 13.970.631,00 kn, a odnose se na projekt Sanacije štete od prirodne nepogode. Planirana su sredstva iz pomoći u iznosu 13.035.631,00 kn za isplatu naknade za štete poplave i tuče prema odobrenim zahtjevima, a ostatak se odnosi na nabavu kontejnera na NK Slavoniji prilikom sanacije, za materijale, dodatna ulaganja na drugim građevinskim objektima i usluge tekućeg i investicijskog održavanja tih objekata. Prema procjeni 450.000,00 kn je planirano iz odštete od osiguravajućeg društva, a 485.000,00 kn iz sredstava Grada.

Rashodi programa Poticanje zapošljavanja i razvoja poduzetništva planirano je smanjenje sredstava za 60.000,00 kn, a odnosi se na dodjele poticaja obrtnicima i trgovačkim društvima sukladno programu Grada.

Rashodi programa Javni radovi u komunalnom gospodarstvu povećani su za 2.200,00 kn za javne radove, a povećanje se odnosi na projekt koji je završio pod nazivom Uredimo naše parkove, radi povećanja minimalne plaće u ovoj godini.

Rashodi programa Kapitalna ulaganja u poslovne, stambene prostore, opremu i drugo kroz EU smanjuju se za 9.179.747,00 kn ili za 49,70% i sada iznose 9.291.753,00 kn. Navedena promjena odnosi se na slijedeće projekte:

-Rekonstrukcija i dogradnja DRC Vidovci - smanjenje za 60.000,00 kn,

-Požeške bolte - smanjenje za 8.969.747,00 kn sukladno dinamici radova, koji će se nastaviti i produžiti u idućoj godini.

-Rekonstrukcija Trga sv. Trojstva – smanjenje za 150.000,00 kn

Rashodi programa Osiguranje pomoćnika u nastavi za osobe s poteškoćama u razvoju smanjuju se za 482.700,00 kn, a odnose na Projekt Petica za dvoje IV. faza koji je smanjen sukladno projiciranim rashodima za 471.700,00 kn i Projekt Petica za dvoje V. faza koji je smanjen za 11.000,00 kn, sukladno projiciranim troškovima.

Rashodi programa Zaželi – zapošljavanje žena, koji se provodi kroz projekt PUK50, smanjuju se za 338.500,00 kn sukladno projiciranim troškovima.

Rashodi programa Unapređenja usluga za djecu u sustavu ranog i predškolskog odgoja koji se provode kroz projekt Požeški limači i Požeški limači II. smanjuje se za 381.000,00 kn, budući da je prva faza projekta završena, a nije krenula II.

Rashodi programa Nabava spremnika za odvojeno prikupljanje komunalnog otpada planiraju se kroz dva projekta u suradnji sa Fondom za zaštitu okoliša i Komunalcem Požega. Rashodi se smanjuju za 402.000,00 kn, jer se dio planira u idućoj godini, a dio smanjenja je zbog uštede u troškovima podjele spremnika.

Rashodi programa Školske prehrane smanjuju se za 527.000,00 kn za projekte Naša školska užina II i III, jer se dio planira u idućoj godini.

Rashodi programa Ulaganje u partnerska područja Požega – Kreševo smanjeni su za 230.000,00 kn, jer se planira nastavak projekta u idućoj godini.

Rashodi programa Čitam smanjeni su za svih planiranih 88.000,00 kn iz razloga što neće biti realiziran u ovoj godini.

Rashodi programa Zdravi odabir smanjeni su za svih planiranih 150.000,00 kn iz razloga što neće biti realiziran u ovoj godini.

Rashodi proračunskog korisnika Javne vatrogasne postrojbe Grada Požege povećani su za 20.930,00 kn ili za 0,44% i sada iznose 4.763.312,00 kn. Sredstva iz zakonskog standarda usklađena su sa aktualnom odlukom Vlade RH. Kroz druga povećanja osigurana su sredstva iznad zakonskog standarda za plaće i naknade vatrogasaca, te za prekovremeni rad, sukladno važećem kolektivnom ugovoru.

Rashodi proračunskog korisnika Lokalna razvojna agencija Požega smanjuju se za 265.605,00 kn ili za 16,79%. Rashodi se smanjuju radi usklađenja sa potrebnim rashodima do kraja godine, kolektivnim ugovorom, rashodima za djelatnike do kraja godine.

Rashodi razdjela Upravni odjel za imovinsko-pravne poslove - razdjel 005 smanjeni su u iznosu 252.000,00 kn ili za 66,23 % i iznose 128.500,00, odnose se za početak rada tog upravnog odjela i procjenu troškova na ishođenju potvrda, sudskih, javnobilježničkih, odvjetničkih i drugih troškova, ostalih nespomenutih troškova i eventualnih kamata po sudskim postupcima.

Rashodi razdjela Upravni odjel za proračun i financije - razdjel 006 povećani su u iznosu 59.700,00 kn, a prenijeti su iz dosadašnjeg razdjela Upravni odjel za financije. Kroz ovaj razdjel planirani su rashodi za redovnu djelatnost upravnih tijela, troškovi za plaće i naknade plaća, materijalna prava zaposlenih, za pojedine materijalne troškove i usluge platnog prometa, rashodi za tekuću zalihu proračuna koja je ostala u istoj visini i za otplate primljenih zajmova za postojeće kredite.

IV ZAVRŠNE ODREDBE

Detaljnije obrazloženje predloženih izmjena rashoda i izdataka razvidno je iz predloženih izmjena i dopuna programa rada upravnih tijela Grada Požege za 2021. godinu, izmjena i dopuna programa javnih potreba, programa održavanja i gradnje komunalne infrastrukture i izmjena i dopuna plana razvojnih programa za 2021. godinu.